25. jun 2019.

Održivo pakovanje

# Transportna ambalaža za brend tableta za pranje sudova Somat sadrži 50 odsto reciklirane plastike

Dizeldorf - Dalji napredak u oblasti održivog pakovanja ne odnosi se samo na primarna pakovanja proizvoda, već i na transportnu ambalažu. U saradnji sa partnerom, kompanijom Papier-Mettler, jednim od vodećih proizvođača fleksibilnih ambalaža na evropskom tržištu, Henkel je počeo da koristi „I’m eco®“ streč foliju za svoj brend za mašinsko pranje sudova Somat. Folija sa više od 50% recikliranog materijala je uvedena na razna evropska tržišta u kojima se streč folija koristi kao transportna ambalaža - među njima je i Srbija.

Transportna ambalaža mora da ispuni različite standarde: Mora biti izdržljiva i visokog kvaliteta, jer se njome obmotavaju i čuvaju Henkelovi proizvodi na putu od proizvodnih pogona do polica prodavnica. „Nova streč folija za Somat je još jedan korak u našoj posvećenosti održivom pakovanju i cirkularnoj ekonomiji. Sadrži više od 50 odsto polietilena i u isto vreme obezbeđuje zatvoren krug za ovu vrstu pakovanja,“ objašnjava Karsten Bertram, direktor međunarodnog razvoja pakovanja za proizvode za mašinsko pranje sudova u Henkelovoj poslovnoj jedinici Deterdženti i kućna hemija.

**Zatvoren krug za transportnu ambalažu**

Papier-Mettler’s „I’m eco®“ streč folija se proizvodi u zatvorenom krugu materijala - kada je uklone u prodavnicama, ambalažni otpad se sakuplja i integriše nazad u lanac vrednosti. Kada se konvertuje u plastični granulat, koristiće se za proizvodnju nove streč folije. Ova folija ne samo da je održivija, već i pruža visok kvalitet i ne utiče na mašinsku obradu. Omogućava smanjenje plastičnog otpada, 100% se može reciklirati, i umanjuje odgovarajuće emisije CO2 za više od 25%.

Uvođenje streč folije sa više od 50% reciklirane plastike za tablete za pranje sudova je samo početak: Henkelovi timovi zaduženi za ambalažu trenutno razmatraju upotrebu ovih transportnih ambalaža za ostale proizvode u kategorijama Deterdženata i kućne hemije i Beauty Care.

**Doprinos Henkelovoj strategiji za ambalažu i ciljevima**

Kako bi promovisao održivost u oblasti ambalaže i pokrenuo napredak ka cirkularnoj ekonomiji plastike, Henkel je postavio ambiciozne ciljeve koji su definisani u kompanijinoj [strategiji za ambalažu](https://www.henkel.com/press-and-media/press-releases-and-kits/2018-09-03-henkel-announces-ambitious-targets-for-sustainable-packaging/873418): Do 2025. godine 100% ambalaže će moći da se reciklira, ponovo upotrebi ili pretvori u kompost\*. U istom periodu, Henkel namerava da 35% plastike bude reciklirano kada je u pitanju roba široke potrošnje u Evropi. Pored sopstvenih inovacija, kompanija je deo više partnerstava i inicijativa: Na primer, Henkel je jedan od osnivača globalnog [Saveza za uklanjanje plastičnog otpada](https://www.henkel.com/press-and-media/press-releases-and-kits/2019-01-16-henkel-is-founding-member-of-new-global-alliance-to-end-plastic-waste-901534), deo je inicijative [Nova plastična ekonomija](https://www.henkel.com/press-and-media/press-releases-and-kits/2018-10-29-henkel-signed-commitment-to-drive-progress-toward-a-circular-economy-for-plastic-886096) i sarađuje sa socijalnim preduzećem [Banka plastike](https://www.henkel.com/press-and-media/press-releases-and-kits/2018-11-15-one-year-of-successful-partnership-with-plastic-bank-891770).

Više informacija o Henkelovom pristupu i ciljevima za održivo pakovanje mogu se pronaći na [www.henkel.com/sustainability/positions/packaging](http://www.henkel.com/sustainability/positions/packaging).

\*isključujući adhezive kod kojih nataloženi materijal može da utiče na mogućnost recikliranja

**O Henkel-u**

Henkel posluje u svetu sa dobro izbalansiranim i diversifikovanim portfoliom. Kompanija je na vodećoj poziciji sa svoje tri poslovne jedinice u poslovanju sa industrijom i potrošačima zahvaljujući snažnim brendovima, inovacijama i tehnologijama. Poslovna jedinica Adhezivi Tehnologije kompanije Henkel je globalni lider na tržištu lepkova - u svim segmentima industrije širom sveta. U poslovnim jedinicama Deterdženti i kućna hemija i Kozmetika, Henkel drži vodeću poziciju na mnogim tržištima i u mnogim kategorijama širom sveta. Henkel je osnovan 1876. godine, a sada iza sebe ima više od 140 godina uspeha. U 2018. godini Henkel je objavio da je prodaja dostigla 20 milijardi evra i da je ostvarena korigovana operativna dobit od oko 3,5 milijarde evra. Henkel zapošljava više od 53.000 ljudi širom sveta - u strastvenom i veoma raznovrsnom timu, koga ujedinjuje snažna kultura kompanije, zajednički cilj stvaranje održive vrednosti i zajedničke vrednosti. Kao prepoznat lider u održivosti, Henkel drži vodeću poziciju prema mnogim međunarodnim indeksima i listama. Henkelove prioritetne akcije su izlistane u nemačkom indeksu DAX. Za više informacija, molimo posetite [www.henkel.com](http://www.henkel.com).

**Kontakt**

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail [jelena.sarenac@henkel.com](mailto:jelena.sarenac@henkel.com) [jelena.stojanovic@henkel.com](mailto:jelena.stojanovic@henkel.com)